Med en EPS-presser kan du reducere volumen af dit polystyren og ekspanderbart plastik med op til 90%.
Polystyren og andre ekspanderbare materialer består af omtrent 98% luft. EPS presseren deler polystyrenet til små fine granulater og forvandler granulaterne til blokke, som er lette at stable på en palle.
Processen foregår således: Granulaterne kommer ind i presseren via en snegl. Inde i presseren er der et modtryk, som skaber friktion og dermed varme. Varmen fra friktionen smelter granulaterne en lille smule. Det fjerner luften og reducerer deres størrelse. De smeltede granulater klistrer sammen og presses sammen til blokke.
Ved at volumen reducere dit EPS materiale, bliver det rentabelt at transportere over længere afstande.